PRITARTA

Kauno rajono savivaldybės administracijos direktoriaus 2018 m. sausio 31 d.

įsakymu. Nr. ĮS- 156

PRITARTA

Kauno r. Zapyškio pagrindinės mokyklos tarybos 2018 m. sausio 25 d. prot. Nr. 1

PATVIRTINTA

Kauno r. Zapyškio pagrindinės mokyklos direktoriaus 2018 m. vasario 1 d. Nr. V-7

**KAUNO R. ZAPYŠKIO PAGRINDINĖS MOKYKLOS 2018–2022 METŲ STRATEGINIS PLANAS**

**Zapyškis,**

**2018**

**TURINYS**

[1. BENDROSIOS NUOSTATOS 3](#_Toc505250936)

[2. MOKYKLOS PRISTATYMAS 3](#_Toc505250937)

[3. 2012–2017 M. STRATEGINIO PLANO ĮGYVENDINIMAS 4](#_Toc505250938)

[4. SITUACIJOS ANALIZĖ 5](#_Toc505250939)

[4.1. Vidinė 5](#_Toc505250940)

[4.2. Išorinė 5](#_Toc505250941)

[4.3. PEST analizė 6](#_Toc505250942)

[4.4. SSGG analizė 8](#_Toc505250943)

[5. MOKYKLOS VERTYBĖS 9](#_Toc505250944)

[6. MOKYKLOS MISIJA 9](#_Toc505250945)

[7. MOKYKLOS VIZIJA 9](#_Toc505250946)

[8. MOKYKLOS PRIORITETAI 9](#_Toc505250947)

[9. STRATEGINIAI PRIORITETAI, TIKSLAI IR UŽDAVINIAI 10](#_Toc505250948)

[10. STRATEGINIO PLANO ĮGYVENDINIMO PRIEŽIŪRA 17](#_Toc505250949)

# 1. BENDROSIOS NUOSTATOS

Kauno r. Zapyškio pagrindinės mokyklos (toliau – mokykla) strateginis planas parengtas vadovaujantis Valstybine švietimo 2013–2022 metų strategija, Valstybės pažangos strategija „Lietuvos pažangos strategija „Lietuva 2030“, Geros mokyklos koncepcija, Kauno rajono savivaldybės 2013–2020 m. strateginiu plėtros planu, mokyklos veiklos kokybės įsivertinimo ataskaita, mokyklos bendruomenės narių pasiūlymais.

Strateginį planą rengė darbo grupė, patvirtinta mokyklos direktoriaus 2017 m. rugsėjo 12 d. įsakymu Nr. V-96 m., kuri vadovavosi viešumo, bendravimo ir bendradarbiavimo principais.

Siekiant įgyvendinti strateginio plano tikslus 2018–2022 metais bus telkiami mokinių, tėvų, rėmėjų bei švietimo darbuotojų intelektiniai ir materialiniai ištekliai.

# 2. MOKYKLOS PRISTATYMAS

1677 m*.* Zapyškyje buvo parapijinė mokykla. 1819 m.Zapyškyje veikė elementarinė mokykla. 1873 m.(pagal kitus archyvus – 1865 m.) carinės Rusijos valdžia Zapyškyje įsteigė pradinę dviejų komplektų rusišką mokyklą. 1916 m. vokiečių okupacinės valdžios įsteigta ir išlaikoma mokykla. 1922 m. Zapyškio mokyklos išlaikymas perduotas vietos savivaldybei. 1934 m. Zapyškyje pastatyta medinė mokykla. Nuo 1936 m. tapo aukštesnės pakopos – „II laipsnio” (6 skyrių) pradžios mokykla. Mokykla dėl patalpų stokos nuo 1948 m. veikė Kluoniškių ir Dievogalos kaimuose. 1951 m. Dievogalos pradinei mokyklai perduotas buvusios Zapyškio klebonijos patalpos. Nuo 1950 m. mokykla – septynmetė, nuo 1961 m. – aštuonmetė, 1987 m. – nepilna vidurinė (9 klasės), 1988 m. – devynmetė, nuo 1993 m. – pagrindinė (10 klasių). 1967 m. pastatyta dviaukštė mūrinė mokykla Kluoniškių kaime. 2003 m. mokyklos pastatas renovuotas ir pavadintas I korpusu, pertvarkytuose kultūros namuose atidarytas II mokyklos korpusas. 2005 m. balandžio 7d. Kauno rajono savivaldybės tarybos nutarimu Nr. TS-86 Altoniškių pradinė mokykla tapo Zapyškio pagrindinės mokyklos skyriumi. 2007 m. atidarytas mokyklos I korpuso III aukštas. 2015 metais mokykloje įsteigta priešmokyklinio ugdymo grupė.

Mokykla turi senas ir nuolat puoselėjamas tradicijas bei savitą atributiką: vėliavą, logotipą, himną.

Mokykloje vykdomos priešmokyklinio, pradinio ir pagrindinio ugdymo programos.

Mokykloje 2017–2018 m. m. mokosi 217 mokinių, dirba 30 mokytojų, iš jų – 10 mokytojų metodininkų, 13 – vyresniųjų mokytojų. Vyrauja draugiška, darbinga, savitarpio pagalba grįsta atmosfera. Geri mokinių, mokytojų ir tėvų tarpusavio santykiai.

Mokyklos mokiniai dalyvauja šalies, rajono organizuojamuose olimpiadose, konkursuose, varžybose ir dažnai tampa laureatais. Mokykloje aktyvi meninė, sportinė veikla.

Siekiant didinti mokinių mokymosi motyvaciją mokykloje sukurtos Mokinių skatinimo ir drausminimo sistemos, Mokinių mokymosi pasiekimų gerinimo priemonių planas.

Mokykla palaiko gerus ir dalykiškus santykius su Zapyškio seniūnija, bažnyčia, bendruomenės centru, Ežerėlio kultūros centru. Rengiami bendri kultūriniai renginiai, susirinkimai, projektai.

# 3. 2012–2017 M. STRATEGINIO PLANO ĮGYVENDINIMAS

2013–2017 m. strateginio plano tikslai įgyvendinti 90 %. Šiuo laikotarpiu mokykla tapo UNESCO ASPnet nare pagal prioritetinę sritį „Sveikatos ir prevencinis ugdymas, sporto skatinimas“. Mokykla aktyviai dalyvavo Kauno rajono sveikatą stiprinančių mokyklų tinkle, jai įteikta Sveikatą stiprinančios mokyklos vėliava. Siekiant ugdyti mokinių socialines, mokėjimo mokytis, pažinimo kompetencijas, mokykloje įgyvendintos socialinių įgūdžių formavimo programos – „Zipio draugai“, „Antras žingsnis“, VEIK (Vaiko emocinės išraiškos kontrolė), „Sniego gniūžtė“, vaikų ir jaunimo socializacijos, psichoaktyviųjų medžiagų prevencijos. Jau tapo tradicija mokykloje organizuoti vaikų vasaros poilsio stovyklas, Zapyškio sporto žaidynes, sveikatos stiprinimo projektus.

Mokykla dalyvaudama respublikiniame pilietiškumo projekte „Kurkime respubliką“ įgyvendino projektą „Atraskime upelį iš naujo“ ir tapo laureate.

Mokyklos tautinių šokių kolektyvas dalyvavo respublikiniame vaikų ir jaunimo tautinių šokių festivalyje „Šok trypk, linksmas būk“, Pasaulio lietuvių dainų šventėje, Respublikinėje moksleivių dainų šventėje.

Gerinant pamokos kokybę bei teikiant kryptingą pagalbą mokiniui, kiekvienais metais organizuoti kvalifikaciniai seminarai, mokytojai tobulino bendrąsias ir dalykines kompetencijas apie aktyvių mokymosi metodų taikymą, gabių mokinių ugdymą, individualios pažangos stebėjimą, fiksavimą, pasiekimų vertinimą, sėkmingos pamokos planavimą ir organizavimą. Mokykla su partneriais įgyvendino projektą „Geresnis švietimas – geresnis mokymasis“ pagal programą ERAZMUS+. Mokykla pakviesta dalyvauti į respublikinio projekto „Lyderių laikas 3“ vykdymą. Pedagogai programoje „Samsung mokykla ateičiai“ laimėjo skaitmeninius mokymus. Laimėta galimybė dalyvauti respublikiniame projekte MASCIL, kuriame mokytojai patobulino tyrinėjimais grįsto mokymo ir darbo pasaulio elementų integravimo į matematikos ir gamtos mokslų mokymą kompetencijas. Mokykloje suorganizuota rajono mokytojų konferencija „Inovatyvūs ir netradiciniai mokymo metodai formuojant mokinių kompetencijas“, kurioje pranešimus skaitė trys mūsų mokyklos mokytojai. Parengtas ir įgyvendinamas „Mokinių mokymosi pasiekimų gerinimo priemonių planas“.

Suaktyvėjo mokyklos bendruomenės bendradarbiavimas. Mokinių tėvai karjeros užsiėmimuose dalinosi profesine patirtimi, supažindino su savo darbovietėmis. Ketverius metus organizuota „Šeimos šventė“.

Pradėtas naudoti elektroninis dienynas TAMO. Atnaujintas mokyklos interneto puslapis, sukurtas mokyklos facebook‘as, užtikrintas sistemingas informacijos apie veiklas pateikimas bendruomenei.

Apklausoje dalyvavę tėvai teigė, kad mokykloje organizuojama socialinė ir visuomeninė veikla yra įdomi ir prasminga, mokytojai padeda vaikams suprasti mokymosi svarbą gyvenime. Apklausoje dalyvavę mokiniai teigė, kad jiems yra svarbu mokytis, kad mokykloje jie skatinami bendradarbiauti, padėti vieni kitiems. Ir tėvai, ir mokiniai mano, kad vaikai neturi galimybės pasirinkti užduočių pagal savo gebėjimus.

# 4. SITUACIJOS ANALIZĖ

## 4.1. Vidinė

Strateginė analizė atlikta remiantis 2017 metų plačiojo veiklos kokybės įsivertinimo rezultatais. Išryškėjo mokyklos privalumų aspektai:

2.1.2. Ugdymo planai ir tvarkaraščiai.

3.1.2. Pastatas ir jo aplinka.

3.1.3. Aplinkos bendrakūra.

Įsivertinimo rezultatai atskleidė ir mokyklos trūkumų aspektus:

1.1.1. Asmenybės tapsmas.

1.2.1. Mokinio pasiekimai ir pažanga.

2.3.1. Mokymasis.

Plačiojo veiklos kokybės įsivertinimo rezultatai aptarti mokytojų metodinėje taryboje, mokytojų taryboje. Atsižvelgus į įsivertinimo išvadas ir suderinus su mokytojų taryba pasirinkti tobulinti šie veiklos aspektai:

1.1.1. Asmenybės tapsmas.

1.2.1. Mokinio pasiekimai ir pažanga.

2.3.1. Mokymasis.

## 4.2. Išorinė

Netoliese (už 6 km) yra Ežerėlio pagrindinė mokykla, Akademijos Ugnės Karvelis gimnazijos Ežerėlio vidurinio ugdymo skyrius, Kačerginės pradinė mokykla. Už 12 km yra Akademijos Ugnės Karvelis gimnazija, į kurią Zapyškyje gyvenančius vaikus veža specialus autobusas. Atkaklesniems nesunkiai pasiekiamos ir Kauno miesto mokyklos, todėl galimas gabesniųjų moksleivių išvykimas į minėtas mokyklas.

Dalis Kauno miesto gyventojų persikelia gyventi į Zapyškio apylinkes. Daugėjant gyventojų Zapyškio seniūnijoje, daugėja mokinių mokykloje.

Aktyvi Ežerėlio kultūros centro Zapyškio laisvalaikio salės, Zapyškio bibliotekos, Zapyškio bendruomenės veikla, kurioje dalyvauja ir mokyklos bendruomenė.

Zapyškio seniūnijoje nėra tokių visuomeninių organizacijų, kurios norėtų ir galėtų padaryti kokią nors svarbesnę įtaką mokyklos gyvenimui.

Mokykla neturi nuolatinių rėmėjų. Ją retkarčiais nedidelėmis investicijomis paremia seniūnijos verslininkai.

## 4.3. PEST analizė

**Politiniai veiksniai**

Kauno rajono savivaldybės administracijos direktoriaus 2015-10-09 įsakymu Nr. ĮS-1862 mokykloje įsteigta priešmokyklinio ugdymo grupė (4 val. per dieną). Įsteigta prailgintos dienos grupė priešmokyklinės grupės vaikams.

Remiantis Kauno rajono savivaldybės tarybos sprendimu nuo 2015 m. įkurta pailgintos dienos grupė pradinių klasių mokiniams.

2017 metų pradžioje daliai Zapyškio miestelio teritorijos suteiktas kurortinės  teritorijos statusas. 2018–2021 m. Kauno rajono savivaldybė įgyvendina projektą „Kauno r. Zapyškio senojo miesto teritorijos atgaivinimas ir pritaikymas bendruomenės poreikiams“. Pagerinus Zapyškio seniūnijos infrastruktūrą padidės gyventojų skaičius.

**Ekonominiai veiksniai**

2017–2018 m. m. mokyklos mokinių krepšelis – 336181,88 Eur. Mokinių krepšelio lėšų ugdymo planui įgyvendinti, mokytojų tobulinimui(si), vadovėliams bei kitoms mokymo priemonėms įsigyti ir kitoms teisės aktų numatytoms reikmėms pakanka. 2018 m. mokyklos aplinkos finansiniai ištekliai – 240500 Eur.

Per paskutinius 5 metus biudžeto ir projektų lėšomis atlikti mokyklos patalpų ir pastato remonto darbai: sporto ir aktų salės renovacija, įrengtos priešmokyklinio ugdymo grupės patalpos, atnaujintas dailės ir technologijų kabinetas. 2011–2012 metais įgyvendintas projektas „Kauno rajono Zapyškio miestelio atnaujinimas ir plėtra“ – sutvarkytas mokyklos sporto aikštynas. 2013–2014 metais įgyvendintas projektas „Zapyškio seniūnijos gyventojų kultūrinės, sportinės ir bendruomeninės veiklos sąlygų gerinimas“ – įrengta aktų-sporto salė.

**Socialiniai veiksniai**

Mokykla yra Zapyškio seniūnijoje, kurioje gyvenamąją vietą 2017 m. yra deklaravę 2657 gyventojai, iš jų – 160 ikimokyklinio amžiaus vaikai, 255 mokyklinio amžiaus vaikai (7–16 m.) ir 49 mokyklinio amžiaus vaikai (16–18 m.).

Mokinių iš socialiai remtinų šeimų skaičius mažėja. Nemokamą maitinimą 2016 m. gavo 37 %, 2017 m. – 30 proc. mokinių.

Mokyklą veikia kaimo aplinkos nuostatos, gyvenimo vertybės ir tradicijos.

Mokykloje sudaromos sąlygos mokytis saugioje ir sveikoje aplinkoje ir ugdytis sveikos gyvensenos įgūdžius. Mokykla dalyvauja sveikatą stiprinančių mokyklų veikloje.

**Technologiniai veiksniai**

Informacinės ir komunikacinės technologijos įvairina ugdymo ir ugdymosi metodus, daro įtaką ne tik ugdymo turiniui, bet ir visam ugdymo procesui.

Visose klasėse yra įrengta kompiuterinė darbo vieta su interneto prieiga, klasės aprūpintos multimedijos įranga. Mokykloje yra du išmanieji ekranai. Trūksta kompiuterizuotų darbo vietų darbui su visa klase – reikia atnaujinti informacinių technologijų kabineto kompiuterius, įrengti dar vieną kompiuterių klasę, įsigyti išmaniąją lentą pradinių klasių mokinių ugdymo poreikiams.

## 4.4. SSGG analizė

|  |  |
| --- | --- |
| **STIPRYBĖS**1. Edukacinių aplinkų atnaujinimas ir turtinimas.
2. Mokyklos tradicinių renginių tęstinumas.
3. Geri rezultatai rajono olimpiadose, konkursuose, varžybose, projektuose.
4. Pedagoginės-socialinės ir psichologinės pagalbos mokiniui užtikrinimas.
5. Efektyviai veikianti skatinimo mokytis ir dalyvauti įvairioje veikloje sistema.
6. Sistemingas ugdymas karjerai.
7. Naudinga, įtraukianti, įvairi projektinė veikla.
 | **SILPNYBĖS**1. Per mažai analizuojama mokinių pažanga.
2. Mokinių atsakomybės stoka už savo mokymąsi ir poelgius.
3. Dalies mokinių tėvų nepakankamas domėjimasis ugdymo procesu, rezultatais ir elgesiu mokykloje.
4. Dalis tėvų pervertina vaikų gebėjimus.
5. Nepakankamas tėvų įsitraukimas į mokyklos veiklą.
6. Mokytojai dirba keliose mokyklose.
 |
| **GALIMYBĖS**1. Bendradarbiavimas su kitomis ugdymo įstaigomis, Zapyškio seniūnijoje veikiančiomis įmonėmis.
2. Virš 20 Zapyškio seniūnijoje esančių istorinių, kultūros ir gamtos paminklų, tinkamų edukacinei veiklai organizuoti.
3. Iškilių asmenybių, įvairių profesijų atstovų, galinčių motyvuoti mokinius saviugdai ir mokymuisi, dalyvavimas mokyklos gyvenime.
4. IKT įrangos atnaujinimas bibliotekos vaizdo internetinėje skaitykloje.
5. Neformaliojo švietimo įvairovės plėtra.
6. Emigravusių šeimų vaikų grįžimas.
7. Zapyškis miestelis, įgijęs kurortinės teritorijos statusą, tampa patrauklesnis jaunoms šeimoms.
 | **GRĖSMĖS**1. Nėra prailgintos darbo dienos grupės auklėtojo etato.
2. Nėra psichologo, socialinio pedagogo, sveikatos specialisto kabinetų, atitinkančios reikalavimus sporto salės, technologijų, specializuotų chemijos, fizikos kabinetų.
3. Mokinių, nebaigusių pagrindinės mokyklos, išėjimas mokytis į gimnazijas.
4. Išorinių socialinių negerovių (psichotropinių medžiagų, per didelio medijų naudojimo, smurto) skverbimasis į mokyklos socialinę aplinką.
5. Žemėjantys mokinių sveikatos rodikliai.
6. Dokumentacijos („popierizmo“) gausa atima daug mokytojo laiko.
7. Daugiau nei pusė mokinių yra pavežami ir nuo 15 val. negali dalyvauti neformaliojo švietimo užsiėmimuose.
 |

# 5. MOKYKLOS VERTYBĖS

1. Saviugda.
2. Tautinė savimonė.
3. Bendradarbiavimas.
4. Tolerancija.
5. Saugumas.
6. Kūrybiškumas.
7. Atvirumas naujovėms.
8. Atsakingumas.

# 6. MOKYKLOS MISIJA

Zapyškio pagrindinė mokykla – teikianti kokybišką ugdymą, atvira naujovėms, saugi švietimo institucija, ruošianti atsakingą, sveiką, ekologiškai raštingą, gebančią gyventi ir kurti nuolat kintančiame pasaulyje asmenybę.

# 7. MOKYKLOS VIZIJA

Zapyškio pagrindinė mokykla – kiekvieno bendruomenės nario ugdymosi sėkmė, veiklos įprasminimas ir atradimų džiaugsmas.

# 8. MOKYKLOS PRIORITETAI

1. Mokinių emocinių kompetencijų stiprinimas.
2. Kūrybiškumo ir saviraiškos didinimas ugdymo procese.
3. Ugdymo kokybės gerinimas stiprinant pozityviąją komunikaciją.

# 9. STRATEGINIAI PRIORITETAI, TIKSLAI IR UŽDAVINIAI

**1 prioritetas. Mokinių emocinių kompetencijų stiprinimas.**

|  |  |  |  |  |  |
| --- | --- | --- | --- | --- | --- |
| **Tikslai** | **Uždaviniai** | **Veiksmai** | **Resursai** | **Vykdymo terminai** | **Rezultatas** |
| 1. Ugdyti mokinių savęs suvokimą ir pasitikėjimą savimi stiprinant tautinę kultūrinę savimonę. | * 1. Stiprinti mokymosi, kaip galimybės atskleisti savo unikalumą, svarbos suvokimą.
 | 1.1.1. Parengti priemones, skatinančias mokinius planuoti savo mokymąsi, stiprinančias savarankiškumą ir asmeninę atsakomybę.1.1.2. Tobulinti pedagogų kompetencijas ugdant atsakingus ir savarankiškus mokinius, gebančius planuoti savo mokymąsi.1.1.3. Organizuoti tėvų švietimą, apie priemones, skatinančias vaikus planuoti savo mokymąsi, stiprinančias jų atsakingumą ir savarankiškumą. | Intelektualiniai resursai.Mokinio krepšelio lėšos.Intelektualiniai resursai. | 20182018–20222018–2022 | 1.1.1. Parengtas „Mokinių individualios pažangos stebėjimo, fiksavimo, analizavimo ir pagalbos mokiniui teikimo tvarkos aprašas“.1.1.2. Kiekvienas pedagogas dalyvavęs bent viename seminare apie atsakingų ir savarankiškų mokinių, gebančių planuoti savo mokymąsi ugdymą.1.1.3. Suorganizuotas bent vienas užsiėmimas tėvams apie vaikų savarankiškumą ir atsakingumą, savo mokymosi planavimą. |
|  | 1.2. Skatinti prisiimti atsakomybę už istorinio, kultūrinio ir gamtos paveldo išsaugojimą. | 1.2.1. Rengti priemones, gilinančias mokinių žinias apie rajono ir šalies paveldą.1.2.2. Prižiūrėti istorinius, kultūrinius, gamtos paveldo objektus, esančius Zapyškio seniūnijoje. | Intelektualiniai resursai.Mokinio krepšelio lėšos.Intelektualiniai resursai. | 2018–20222018–2022 | 1.2.1. Suorganizuota bent viena pamoka prie istorinio paveldo objektų. Aplankyti bent du istoriniai, kultūriniai, gamtos paveldo objektai.1.2.2. Įgyvendintos bent dvi paveldo saugojimo ir aplinkos tvarkymo akcijos. |
| 1.3. Formuoti vertybinį požiūrį į mokyklos ir valstybės tradicijas. | 1.3.1. Rengti tradicijas puoselėjančius renginius ir projektus.1.3.2. Parengti mokyklą reprezentuojančias priemones.1.3.3 Aktualizuoti skelbiamus atmintinus metus ir valstybines šventes. | Intelektualiniai resursai.Mokinio krepšelio lėšos.Projektinės lėšosSavivaldybės lėšos.Intelektualiniai resursai.Intelektualiniai resursai.Mokyklos spec. lėšos. | 2018–202220182018–2022 | 1.3.1. Dalyvauta Lietuvos šimtmečio dainų šventėje „Vardan tos...“.Surengti bent penki renginiai ir projektai.1.3.2. Parengti prizai, diplomų, padėkų formos su mokyklos simbolika.Parengtas mokyklą reprezentuojantis stendas.1. 3.3. Pravesti bent penki užsiėmimai per metus, į kurias integruotas valstybinių įvykių paminėjimas.Suorganizuoti bent trys renginiai skelbtiems atmintiniems metams ir valstybinėms šventėms paminėti. |
|  |
| 2. Aktualizuoti mokinių saviugdos, aktyvaus rūpinimosi savimi ir kitais įgūdžių svarbą. | 2.1. Didinti atsakomybę už savo veiksmus, gebėjimą numatyti tikslus ir jų siekti. | 2.1.1. Parengti priemones, padedančias mokiniui stiprinti mokymosi motyvaciją ir saviugdą.2.1.2. Organizuoti veiklą, padedančią mokiniams projektuoti asmeninio gyvenimo scenarijus. | Intelektualiniai resursai.Intelektualiniai resursai.Mokinio krepšelio lėšos. | 20182018–2022 | 2.1.1. Bent 80 % mokinių pateikę užpildytus skatinimo lapus, pagrindžiančius jų aktyvų dalyvavimą renginiuose.Kiekvienas mokinys analizavęs savo pažangą ir užpildęs individualios pažangos lapus.2.1.2. Kiekvienas mokinys per mokslo metus susipažinęs bent su dviem profesijomis.Kiekvienas mokinys dalyvavęs bent vienoje profesinio veiklinimo programoje.Atliktas mokinių asmeninių savybių bei profesinių polinkių tyrimas, skirtas profesijų tinkamumui įvertinti ir pateiktos rekomendacijos. |
| 2.2. Vystyti kokybiškesnius tarpusavio santykius, skatinant empatiją, savanorystę ir bendruomeniškumą. | 2.2.1. Organizuoti bendrus mokyklos bendruomenės renginius.2.2.2. Vykdyti priemones, skatinančias empatiją, savanorystę ir bendruomeniškumą.2.2.3 Suteikti emocinių kompetencijų ugdymo(si) žinių. | Intelektualiniai resursai.Intelektualiniai resursai.Mokinio krepšelio lėšos.Mokinio krepšelio lėšos | 2018–20222018–20222018–2022 | 2.2.1. Suorganizuoti bent trys renginiai, kuriuose dalyvavusi visa mokyklos bendruomenė.2.2.2. Įvykdytos bent trys priemonės, skatinančios empatiją, savanorystę ir bendruomeniškumą.2.2.3. Suorganizuoti bent trys užsiėmimai, kuriuose mokiniai įgiję emocinių kompetencijų ugdymo(si) žinių. |
| 3. Plėsti mokyklos bendruomenės sveikatingumo ir ekologinio raštingumo galimybes. | 3.1. Didinti fizinio aktyvumo ir sveikos gyvensenos poreikį bei įgūdžius. | 3.1.1. Suorganizuoti sveikatingumą puoselėjančius renginius.3.1.2. Įgyvendinti prevencinius, socializacijos projektus. | Intelektualiniai resursai.Intelektualiniai resursai.Projektinės lėšos. | 2018–20222018–2022 | 3.1.1. Suorganizuoti bent trys renginiai, puoselėjantys sveikatingumą.Įvykdytos bent dvi priemonės, lavinančios gebėjimus efektyviai planuoti bei organizuoti savo veiklas ir laiką.3.1.2. Parengti ir įgyvendinti bent trys prevenciniai, socializacijos projektai. |
|  | 3.2. Stiprinti mokyklos bendruomenės ekologinę kultūrą. | 3.2.1. Suorganizuoti ekologinį raštingumą ugdančias veiklas. 3.2.2. Vykdyti mokyklos bendruomenės švietimą apie ekologinį raštingumą, kaip neatskiriamą ugdymo proceso dalį. | Intelektualiniai resursai.Mokinio krepšelio lėšos.Projektinės lėšos.Intelektualiniai resursai.Projektinės lėšos. | 20222018–2022 | 3.2.1. Mokyklos kiekvieno aukšto koridoriuje pastatytos atliekų rūšiavimo dėžės.Suorganizuota bent viena ekskursija į gamtosauga ir ekologinėmis problemomis besirūpinančias įstaigas.Įgyvendinti bent du gamtos saugojimo, aplinkos tvarkymo projektai ar akcijos.3.2.2. Surengtas bent vienas ekologinio švietimo užsiėmimas pedagogams.Surengtas bent vienas ekologinio švietimo užsiėmimas tėvams. |

**2 prioritetas.** **Kūrybiškumo ir saviraiškos didinimas ugdymo procese.**

|  |  |  |  |  |  |
| --- | --- | --- | --- | --- | --- |
| **Tikslai** | **Uždaviniai** | **Veiksmai** | **Resursai** | **Įvykdymo terminai** | **Rezultatas** |
| 1. Didinti saviraiškos ir kūrybiškumo galimybes mokykloje. | 1.1. Plėtoti edukacines aplinkas mokinių kūrybiškumui stiprinti. | 1.1.1. Praplėsti IT bazę. 1.1.2. Suorganizuoti pamokas socialinių partnerių turimose mokymo bazėse.  | Savivaldybės lėšos.Projektinės lėšos.Intelektualiniai resursai.Mokinio krepšelio lėšos. | 20192019–2022 | 1.1.1. Įrengta antra kompiuterių klasė.Įrengta kompiuterių klasė matematikai mokyti.1.1.2. Suorganizuotos bent trijose pamokos socialinių partnerių turimose mokymo bazėse. |
|  | 1.2. Vystyti savitą mokyklos kultūrą. | 1.2.1. Organizuoti priemones, skatinančias mokinių kūrybiškumą ir saviraišką.1.2.2. Organizuoti susitikimus su iškiliomis asmenybėmis. | Intelektualiniai resursai.Projektinės lėšos.Mokinio krepšelio lėšos.Intelektualiniai resursai. | 2018–20222018–2022 | 1.2.1. Suorganizuotos bent septynios priemonės, skatinančias mokinių kūrybiškumą ir saviraišką, vystant savitą mokyklos kultūrą.1.2.2. Suorganizuoti bent du susitikimai su iškiliomis asmenybėmis. |
| 2. Formuoti teigiamą požiūrį į mokymąsi. | 2.1. Skatinti mokinius asmeninę patirtį ir išmoktus dalykus pritaikyti praktikoje. | 2.1.1. Įtraukti mokinius į renginių organizavimą ir projektinę veiklą.2.1.2. Sudaryti galimybes mokiniams dalyvauti olimpiadose, konkursuose, varžybose. | Intelektualiniai resursai.Projektinės lėšos.Intelektualiniai resursai.Mokinio krepšelio lėšos. | 2019–20222018–2022 | 2.1.1. Įvykdyti bent du projektai ir trys renginiai, kurių organizavime aktyviai dalyvavę mokiniai.2.1.2. Mokiniai dalyvavę bent septynių skirtingų mokomųjų dalykų olimpiadose, konkursuose, varžybose. |
|  | 2.2. Stiprinti veiklas, motyvuojančias mokinius siekti nuolatinės mokymosi pažangos. | 2.2.1. Vystyti mokinių gebėjimą susidaryti stebėti, fiksuoti ir analizuoti savo individualią pažangą.2.2.2. Organizuoti klasėje dėstančių mokytojų bendrus susirinkimus ugdymo sėkmės aptarimui ir tobulinimui. 2.2.3. Įvykdyti klasių mikroklimato tyrimus ir teikti rekomendacijas jam gerinti. | Intelektualiniai resursai.Intelektualiniai resursai.Intelektualiniai resursai. | 2018–20222018–20222018,2020,2022 | 2.2.1. 50 % mokinių gebės stebėti, fiksuoti ir analizuoti savo individualią pažangą. 2.2.2. Surengti per metus bent trys mokytojų, dėstančių tose pačiose klasėse, bendri susirinkimai, skirti mokinių sėkmei aptarti.2.2.3. Atliktas kiekvienos klasės mikroklimato tyrimas.Įvertinti kiekvienos klasės mikroklimato teigiami ir neigiami faktoriai, mokytojams ir mokiniams pateiktos psichologo rekomendacijos palankaus psichologinio mikroklimato kūrimui. |

**3 prioritetas. Ugdymo kokybės gerinimas stiprinant pozityviąją komunikaciją.**

|  |  |  |  |  |  |
| --- | --- | --- | --- | --- | --- |
| **Tikslai** | **Uždaviniai** | **Veiksmai** | **Resursai** | **Įvykdymo terminai** | **Rezultatas** |
| 1. Puoselėti bendražmogiškas vertybes ir dialogiškumą. | 1.1. Brandinti mokinių dorinę savimonę. | 1.1.1. Rengti priemones, stiprinančias atsakomybę už savo elgesį.1.1.2. Rengti priemones, didinančias vaikų dvasingumą ir gerinančias tarpusavio santykius. | Intelektualiniai resursai.Intelektualiniai resursai. | 2018–20222020–2022 | 1.1.1. Surengtos per metus bent dvi priemonės, stiprinančios mokinių atsakomybę už savo elgesį.1.1.2. Surengti per metus bent du renginiai, padedantys puoselėti mokinių dvasines vertybes. |
|  | 1.2. Stiprinti gebėjimus aktyvaus dalyvavimo dialoge, kaip esminiame bendravimo ir savivaldos procese. | 1.2.1. Pravesti atviras pamokas, kuriose taikomi komunikavimą aktyvinantys metodai. 1.2.2. Sustiprinti dialogą tarp mokyklos savivaldos, metodinių ir darbo grupių, bei administracijos.  | Intelektualiniai resursai.Intelektualiniai resursai. | 2018–20222018 | 1.2.1. Kiekvienas mokytojas pravedęs bent vieną atvirą pamoką, kurioje taikyti komunikavimą aktyvinantys metodai. 1.2.2. Suorganizuoti bent keturi administracijos ir mokytojų bei mokinių tarybos susitikimai aktualioms ugdymo temoms aptarti. |
| 2. Ugdyti mokyklos bendruomenės narių atsakingumą ir etiškumą. | 2.1. Didinti mokinių atsakingumą ir savarankiškumą ugdymosi procese. | 2.1.1. Surengti priemones, didinančias mokinių savanorystę, atsakomybę ir kultūringą elgesį.2.1.2. Vykdyti priemones, skatinančias mokinius aktyviai įsijungti į renginių organizavimą bei dalyvauti kitų organizuojamuose renginiuose. | Intelektualiniai resursai.Projektinės lėšos.Intelektualiniai resursai.Projektinės lėšos. | 2018–20202018–2022 | 2.1.1. Surengtos bent dvi priemonės, didinančios mokinių savanorystę, atsakomybę ir kultūringą elgesį.2.1.2. Surengtos per metus bent dvi priemonės, skatinančias mokinius aktyviai įsijungti į renginių organizavimą bei penkios priemones skatinančios aktyviai dalyvauti kitų organizuojamuose renginiuose. |
|  | 2.2. Plėsti atsakingą ir aktyvų mokyklos bendruomenės įsitraukimą į bendrą veiklą. | 2.2.1. Efektyvinti darbo formas su tėvais.2.2.2. Tobulinti bendrus mokyklos bendruomenės renginius. | Intelektualiniai resursai.Mokyklos spec. lėšos.Intelektualiniai resursai.Mokyklos spec. lėšos. | 2018–20202018–2022 | 2.2.1.Suorganizuotas bent vienas užsiėmimas mokiniams, kurį pravedė tėvai.Pravesta bent viena paskaita tėvams.2.2.2. Surengti per metus bent du mokyklos bendruomenės renginiai, kuriuose dalyvavę apie 80 % mokyklos bendruomenės narių.Surengtas bent vienas mokyklos bendruomenės renginys, kuriame pritaikytos netradicinės veiklos formos. |
| 3. Skatinti mokinių bendradarbiavimą ir bendrų tikslų siekimą ugdymo procese. | 3.1. Stiprinti mokinių mokymosi socialumą.  | 3.1.1. Gerinti bendradarbiavimo kultūrą pamokose.3.1.2. Plėsti bendradarbiavimą skatinančių mokymo metodų taikymą. | Intelektualiniai resursai.Intelektualiniai resursai. | 2018–20212018–2022 | 3.1.1. Mokytojai metodinėse grupėse aptarę mokinių bendradarbiavimo kultūrą pamokose. 80 % mokinių moka bendradarbiauti pamokose, efektyviai dirbti grupėse.3.1.2. Kiekvienas mokytojas taiko bendradarbiavimą skatinančius mokymo metodus. |
| 3.2. Tobulinti mokinių savivaldą, skatinti lyderystę. | 3.2.1. Sukurti mokinių pagalbos mokiniams mokytis sistemą.3.2.2. Vykdyti priemones, skatinančias lyderystės mokymuisi raišką. | Intelektualiniai resursai.Intelektualiniai resursai. | 2018–20192021 | 3.2.1. Sukurta mentorystės programa „Mokinys – mokiniui“.3.2.2. Įvykdytos bent dvi priemonės, skatinančios mokinius susivienyti bendrai veiklai, savarankiškai priimti sprendimus. |
| 4. Efektyvinti mokyklos bendruomenės bendravimą ir bendradarbiavimą | 4.1. Stiprinti dalykinius santykius tarp mokyklos bendruomenės narių. | 4.1.1. Tobulinti mokytojų dalijimąsi patirtimi ir bendradarbiavimą.4.1.2. Vykdyti priemones, įtraukiančias tėvus į ugdymo proceso tobulinimą. | Intelektualiniai resursai.Intelektualiniai resursai.Mokinio krepšelio lėšos. | 2018–20222018–2022 | 4.1.1. Paskirtas pastovus laikas metodinių grupių bendram darbui.Kiekvienas mokytojas yra stebėjęs bent dvi kolegų vestas pamokas.Pravesti bent du integruotų mokomųjų dalykų renginiai.4.1.2. Kiekvienai klasei tėvai pravedę bent vieną užsiėmimą mokykloje ar savo darbovietėje. |
| 4.2. Plėtoti mokyklos ryšius su vietos bendruomene ir socialiniais partneriais. | 4.2.1. Stiprinti bendradarbiavimą su kitų mokyklų bendruomenėmis.4.2.2. Vykdyti bendrus projektus su vietos bendruomene ir socialiniais partneriais. | Intelektualiniai resursai.Mokinio krepšelio lėšos.Intelektualiniai resursai.Projektinės lėšos. | 20212018–2022 | 4.2.1. Suorganizuoti mokiniams bent trys renginiai su kitų mokyklų mokiniais.Suorganizuotas bent vienas renginys mokytojams išvykstant semtis patirties į kitas mokyklas.4.2.2. Įvykdytas per metus bent vienas projektas su vietos bendruomene ar socialiniais partneriais. |

# **10. STRATEGINIO PLANO ĮGYVENDINIMO PRIEŽIŪRA**

Mokyklos strateginio plano tikslai ir uždaviniai įgyvendinami kasmet sudarant mokyklos metinį veiklos planą. Strateginio plano įgyvendinimą ir koregavimą vykdo direktoriaus įsakymu sudaryta strateginio plano įgyvendinimo priežiūros grupė. Strateginio plano įgyvendinimo stebėsena vyksta sistemingai. Kiekvienų metų pabaigoje analizuojamas metinio veiklos įgyvendinimas, teikiamos rekomendacijos darbo grupei, rengiančiai kitų metų veiklos planą. Strateginio plano įgyvendinimo priežiūros grupė stebėsenos rezultatus pristato mokyklos bendruomenei: kiekvienų metų pabaigoje teikia ataskaitas mokytojų ir mokyklos tarybai, mokinių tėvams apie strateginio plano įgyvendinimo eigą. Mokyklos metinės veiklos planavimo grupė, išnagrinėjusi strateginio plano įgyvendinimo priežiūros grupės ataskaitą ir rekomendacijas, mokyklos bendruomenės siūlymus ir pastebėjimus, rengia metinį veiklos planą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_